CELEX: 32022D0614
Language: lv
Date: 2022-02-11 00:00:00
Title: Padomes Lēmums (ES) 2022/614 (2022. gada 11. februāris) par to, lai Savienības vārdā parakstītu un provizoriski piemērotu nolīgumu starp Eiropas Savienību un Maurīcijas Republiku, kas vēstuļu apmaiņas veidā sagatavots par protokola, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Savienību un Maurīcijas Republiku, pagarināšanu

13.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 115/43
               
            
         PADOMES LĒMUMS (ES) 2022/614
         (2022. gada 11. februāris)
         par to, lai Savienības vārdā parakstītu un provizoriski piemērotu nolīgumu starp Eiropas Savienību un Maurīcijas Republiku, kas vēstuļu apmaiņas veidā sagatavots par protokola, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Savienību un Maurīcijas Republiku, pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu, lasītu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Partnerattiecību nolīgums zivsaimniecības nozarē starp Eiropas Savienību un Maurīcijas Republiku (“nolīgums”) (1) tika apstiprināts Savienības vārdā ar Padomes Lēmumu 2014/146/ES (2) un stājās spēkā 2014. gada 28. janvārī.
                  
               
                     (2)
                  
                  
                     Protokolu, ar kuru nosaka Partnerattiecību nolīgumā zivsaimniecības nozarē starp Eiropas Savienību un Maurīcijas Republiku paredzētās zvejas iespējas un finansiālo ieguldījumu (3) (“protokols”), piemēroja četrus gadus no 2017. gada 8. decembra. Protokola darbības termiņš beidzās 2021. gada 7. decembrī.
                  
               
                     (3)
                  
                  
                     2021. gada 28. septembrī Padome pilnvaroja Komisiju sākt sarunas ar Maurīcijas Republiku par to, lai noslēgtu jaunu nolīguma īstenošanas protokolu.
                  
               
                     (4)
                  
                  
                     Līdztekus protokola atjaunošanas sarunām Komisija Savienības vārdā apsprieda nolīgumu starp Savienību un Maurīcijas Republiku, kas vēstuļu apmaiņas veidā sagatavots, lai protokolu pagarinātu uz laiku, kas nepārsniedz sešus mēnešus. Protokola pagarināšanas sarunas noslēdzās sekmīgi, un 2021. gada 6. decembrī nolīgums starp Eiropas Savienību un Maurīcijas Republiku, kas vēstuļu apmaiņas veidā sagatavots, lai pagarinātu protokolu, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Savienību un Maurīcijas Republiku (“vēstuļu apmaiņas veidā sagatavotais nolīgums”) tika parafēts.
                  
               
                     (5)
                  
                  
                     Vēstuļu apmaiņas veidā sagatavotā nolīguma mērķi ir ļaut Savienībai un Maurīcijas Republikai turpināt sadarboties, lai virzītu ilgtspējīgas zivsaimniecības politiku un veicinātu zvejas resursu atbildīgu izmantošanu Maurīcijas ūdeņos, kā arī ļaut Savienības kuģiem minētajos ūdeņos veikt zvejas darbības.
                  
               
                     (6)
                  
                  
                     Vēstuļu apmaiņas veidā sagatavotais nolīgums būtu jāparaksta, ar noteikumu, ka tas vēlāk tiks noslēgts.
                  
               
                     (7)
                  
                  
                     Lai mazinātu Maurīcijas ūdeņos darbojošos Savienības kuģu zvejas darbību pārtraukšanas ietekmi, vēstuļu apmaiņas veidā sagatavotais nolīgums uz laiku, kamēr norisinās procedūras, kas jāpabeidz, lai minētais nolīgums varētu stāties spēkā, būtu jāpiemēro provizoriski,
                  
               IR PIEŅĒMUSI ŠO LĒMUMU.
         
            1. pants
            Ar šo tiek atļauts Savienības vārdā parakstīt nolīgumu starp Eiropas Savienību un Maurīcijas Republiku, kas vēstuļu apmaiņas veidā sagatavots par protokola, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Savienību un Maurīcijas Republiku, pagarināšanu, ar noteikumu, ka minētais nolīgums tiks noslēgts (4).
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt vēstuļu apmaiņas veidā sagatavoto nolīgumu.
         
         
            3. pants
            Vēstuļu apmaiņas veidā sagatavoto nolīgumu saskaņā ar vēstuļu apmaiņas veidā sagatavotā nolīguma 10. punktu no 2022. gada 1. janvāra vai no jebkuras citas vēlākas dienas pēc tā parakstīšanas piemēro provizoriski, kamēr tiek pabeigtas procedūras, lai tas stātos spēkā.
         
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 11. februārī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  OV L 79, 18.3.2014., 3. lpp.
         
         
            (2)  Padomes Lēmums 2014/146/ES (2014. gada 28. janvāris) par to, lai noslēgtu Partnerattiecību nolīgumu zivsaimniecības nozarē starp Eiropas Savienību un Maurīcijas Republiku (OV L 79, 18.3.2014., 2. lpp.).
         
            (3)  OV L 279, 28.10.2017., 3. lpp.
         
         
            (4)  Skatīt šā Oficiālā Vēstneša 45.. lappusi.